stanford-oval/wikipedia huggingface dataset:
Charles Msakila

Charles Msakila (10. marraskuuta 1919 – 23. helmikuuta 1994) on tansanialainen roomalaiskatolinen piispa. Hänet vihittiin papiksi 31. elokuuta 1947 ja nimitettiin 13. marraskuuta 1958 Kareman hiippakunnan piispaksi. Piispaksi vihkiminen seurasi 27. joulukuuta. Pääkonsekraattorina toimi paavi Johannes XXIII, jota avustivat Girolamo Bartolomeo Bortignon ja Gioacchino Muccin.
24. lokakuuta 1969 Kareman hiippakunta vaihtoi nimensä Sumbawangaksi. Msakila osallistui Vatikaanin toiseen kirkolliskokoukseen ja johti hiippakuntaansa kuolemaansa saakka.
Celebrity Millennium

| Celebrity Millennium |
| --- | --- |

Tyyppi:  Risteilyalus
Lippuvaltio:  Malta 
Kotipaikka:  2000–2007: Nassau   2007–: Valletta 
IMO-numero:  9189419
Aiemmat nimet:  Millennium (2001–2008)
Rakennustelakka:  Chantiers de l'Atlantique, St. Nazaire, Ranska
Luovutettu:  2000
Tekniset tiedot
Pituus:  294 m
Leveys:  32 m
Syväys:  8 m
Bruttovetoisuus (GT):  91000
Koneisto:  2 × General Electric -kaasuturbiinia   50 000 kW (yhteensä)
Koneteho:  2 × 19 000 kW
Nopeus:  40,4 km/h
Nopeus:  24 kn
Hyttejä:  2138
Miehistö:  920–999
GTS Celebrity Millennium on Celebrity Cruisesin Millennium-luokan risteilyalus. Aluksen sisaralukset ovat Celebrity Constellation, Celebrity Infinity ja Celebrity Summit.
Alus on rakennettu Chantiers de l'Atlantiquessa St. Nazairessa, Ranskassa. Millenniumilla on ravintola, jossa on puupaneeleita, jotka olivat alun perin käytössä RMS Olympicillä (RMS Titanicin sisaralus). Paneelit poistettiin aluksesta ennen sen romuttamista vuonna 1935.
Aluksen ravintolapalveluihin kuuluvat muun muassa kaksikerroksinen pääravintola nimeltä Metropolitan sekä buffet, josta tarjoillaan aamiainen, lounas, ja päivällinen kannella 10.
Aluksen viihdepalveluihin kuuluu Celebrity-teatteri, jossa risteilyvieraat voivat katsoa muun muassa musikaaleja, koomikoita tai elokuvia. Teatteria käytetään myös esimerkiksi luennoilla. Toinen viihdekohde on elokuvateatteri, joka sijaitsee kolmannella kannella. Elokuvateatteri on käytössä niin luennoilla kuin päivittäisillä elokuvanäytöksillä.
Aluksen risteiltyä Miamista Roatanin ja Cozumelin kautta takaisin Miamiin (16.–21. huhtikuuta 2012) se meni bahamalaiselle kuivatelakalle kolmeksi viikoksi peruskorjaukseen.
Tällä hetkellä alus vierailee seuraavissa kohteissa: Alaska, Vancouver ja Seward kesäkaudella, Havaiji ja eteläinen Tyynimeri syksyllä, ja Kaakkois-Aasia, Singapore ja Hongkong talvikaudella.
Galleria

Näkymä uima-altaille
Opastaulu
Uima-allas
Citarum

| Citarum |
| --- | --- |
 Citarumjoki
Alkulähde:  Gunung Wayang
Laskupaikka:  Jaavanmeri
Maat:  Indonesia
Pituus:  269 km
Citarum on Jaavan saarella, Indonesian Länsi-Jaavan provinssin alueella virtaava joki. Joen alkulähde on Jaavan keskiosien vuoristossa ja se laskee Jaavanmereen pääkaupunki Jakartan koillispuolella.
Citarum on Jaavan kolmanneksi pisin joki, mutta tunnetummaksi joen on tehnyt se että Citarum on yksi maailman saastuneimmista joista. Näkyvin merkki joen saastuneisuudesta on pinnalla kelluva jäte. Joen varrella asuu viisi miljoonaa ihmistä, mutta noin 30 miljoonaa ihmistä käyttää Citarumjoen vettä juomavetenä, pesuvetenä ja maatalousvetenä. Joen varrella on yli 200 tekstiilitehdasta, jotka ovat laskeneet Citarumjokeen muun muassa lyijyä, elohopeaa ja arseenia. Citarumjoen vettä käytetään riisipeltojen kasteluun ja joen varrella olevien peltojen sato muodostaa noin viisi prosenttia koko maan riisisadosta.
Majaanlampi

Majaanlampi voi tarkoittaa seuraavia:
Majaanlampi, lampi Mäntyharjulla
Majaanlampi, lampi Parikkalassa
Charles Montagu Doughty

Charles Montagu Doughty
Charles Montagu Doughty (19. elokuuta 1843 Thaberton, Englanti, Yhdistynyt kuningaskunta – 20. tammikuuta 1926 Sissinghurst, Englanti, Yhdistynyt kuningaskunta) oli brittiläinen runoilija ja matkailija.
Doughty opiskeli geologiaa Cambridgen yliopistossa. Hän oli kiinnostunut tutkimaan muinaisia kirjoituksia alkuperäisessä ympäristössä Arabiassa. Vuosien 1876–1878 Doughty matkusti beduiinien keskuudessa Arabian keski- ja länsiosassa. Hän ei missään vaiheessa naamioitunut paikalliseksi, eikä kieltänyt kristinuskoaan.
Doughty kirjoitti matkoistaan kirjan Travels in Arabia Deserta, joka julkaistiin vuonna 1888. Se ei saavuttanut suosiota ilmestyessään, mutta sitä pidetään nykyään matkakirjallisuuden merkkiteoksena. Doughtyn kirja sai mainetta vasta ensimmäisen maailmansodan jälkeen, kun T. E. Lawrence oli mukana tekemässä kirjasta toista painosta. Lawrence kirjoitti myös uuteen painokseen kymmensivuisen johdannon.
Majajärvi

Majajärvi voi tarkoittaa seuraavia:
Majajärvi, järvi Hämeenlinnassa
Majajärvi, järvi Jyväskylässä ja Laukaan Hiekkapohjalla
Majajärvi, järvi Jyväskylän Ruokkeella
Majajärvi, järvi Jämsässä
Majajärvi, järvi Mänttä-Vilppulassa
Majajärvi, järvi Parkanossa
Majajärvi, järvi Saarijärvellä
Majajärvi, järvi Virtain Jähdyspohjalla
Majajärvi, järvi Virtain Monoskylässä
Majajärvi, järvi Ylöjärven Huhkaankylässä
Majajärvi, järvi Ylöjärven Niemenperällä
Majajärven rautatieasema, junankohtauspaikka  Tampereen–Seinäjoen radalla Hämeenkyrössä
Iso Majajärvi, järvi Padasjoella
Iso Majajärvi, järvi Ylöjärvellä
Pieni Majajärvi, järvi Ylöjärvellä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Majajärvi”, voi hakea sivunnimihaulla, laajalla sivunnimihaulla tai tekstihaulla.
Codex Bezae

Codex Bezaen kreikankielistä kirjoitusta
Codex Bezaen latinankielistä kirjoitusta
Codex Bezae Cantabrigensis (Gregory-Aland no. D tai 05) on merkittävä Uuden testamentin käsikirjoitus 400- tai 500-luvulta. Se on kirjoitettu eteläisen Ranskan tai eteläisen Italian alueella. Jean Calvinin oppilas Theodor Beza lahjoitti sen Cambridgen yliopiston kirjastolle vuonna 1581.
Käsikirjoitus on kaksikielinen, se sisältää sekä kreikan- että latinankielisen tekstin. Siihen sisältyy suurin osa neljästä kanonisesta evankeliumista, osia Apostolien teoista sekä pieni katkelma Kolmannesta Johanneksen kirjeestä.
Codex Bezae esittää evankeliumit poikkeavassa järjestyksessä: Matteus, Johannes, Luukas ja Markus. Evankeliumeista ainoastaan Luukas on täydellinen.
Eroavaisuudet muiden käsikirjoitusten kanssa

Codex Bezaessa on paljon poikkeavia tekstivariaatioita, mutta sitä ei pidetä kaikista luotettavimpana lähteenä.  Se on osin ristiriitainen, ja osin sopusointuinen Codex Vaticanuksen, Codex Sinaiticuksen ja Codex Alexandrinuksen kanssa. Esimerkkejä eroavaisuuksista löytyy seuraavista kohdista: Matteus 23:14; 24:36; 27:49; Markus 7:16; 9:44, 46; 11:26; Luukas 15:21; Johannes 5:4.
Kirjoitusasu

Koodeksi on kirjoitettu yhteen sarakkeeseen sivua kohti. Siihen kuuluu 406 lehteä alkuperäisestä noin 534:stä. 
Kreikankielinen teksti on vasemmalla ja latinankielinen oikealla sivulla. Jokaisen kirjan kolme ensimmäistä riviä on kirjoitettu punaisella. Codex Bezae on kirjoitettu majuskelikirjoituksella. Käsikirjoitusta on työstänyt ainakin yhdeksän korjaajaa 500- ja 1100-lukujen välillä.
Aiheesta muualla

kreikaksi ja latinaksi Codex Bezaessa - käännös ja kommentit (kreikaksi) (latinaksi) (ranskaksi)
Codex Bezae - Bible Researcher (englanniksi)
Codex Bezae and the Da Vinci Code (Arkistoitu – Internet Archive) (englanniksi)
Wikimedia Commonsissa on kuvia tai muita tiedostoja aiheesta .
Dalhemin piiri

Dalhemin piiri voi tarkoittaa seuraavia Ruotsin piirejä:
Dalhemin piiri (Gotlanti), piiri Gotlannin kunnassa
Dalhemin piiri (Småland), piiri Västervikin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dalhems distrikt”, voi hakea sivunnimihaulla, laajalla sivunnimihaulla tai tekstihaulla.
Chris Chelios

| Chris Chelios |
| --- | --- |

Henkilötiedot
Syntynyt: 25. tammikuuta 1962 (ikä 62) Chicago, Illinois
Kansalaisuus:   Yhdysvallat  Kreikka
Jääkiekkoilija
Lempinimi:  Cherrios, Cheli
Pelipaikka:  puolustaja
Maila:  oikea
Pituus:  186 cm
Paino:  86 kg
Pelaajaura
Pääsarjaura:  1983–2010
Seurat:  Montreal Canadiens Chicago Blackhawks Detroit Red Wings Atlanta Thrashers
NHL-varaus:  40. varaus, 1981 Montreal Canadiens
Hockey Hall of Fame
 2013 
| Mitalit> Maa:  .Miesten jääkiekko. Olympialaiset  | Mitalit> Maa:  .Miesten jääkiekko. Olympialaiset  | Mitalit> Maa:  .Miesten jääkiekko. Olympialaiset  | Maa:  > Miesten jääkiekko. |
| --- | --- | --- | --- |
|  Hopeaa | Salt Lake City 2002 | jääkiekko |  |
| Kanada-cup  | Kanada-cup  | Kanada-cup  |  |
|  Kultaa | World Cup 1996 | jääkiekko |  |
|  Hopeaa | Kanada-cup 1991 | jääkiekko |  |
| Stanley Cup  |
| --- | --- | --- |
|  | Montreal Canadiens | 1986  |
|  | Detroit Red Wings | 2002  |
|  | Detroit Red Wings | 2008  |
Chris Chelios (alk. Christos Kostas Tselios, s. 25. tammikuuta 1962 Chicago, Yhdysvallat) on yhdysvaltalainen uransa lopettanut jääkiekkopuolustaja. Hän on voittanut pitkän uransa aikana monia palkintoja ja on yksi kaikkien aikojen menestyksekkäimmistä yhdysvaltalaisista jääkiekkoilijoista. Chelios lopetti uransa 48-vuotiaana, ja hän on toiseksi vanhin NHL:ssä pelannut pelaaja.
Cheliosin serkku on Jääkiekon SM-liigassakin pelannut Nikos Tselios. Chrisin poika Dean Chelios pelasi viimeksi ECHL:aa Wichita Thunderin joukkueessa. Toinen poika Jake Chelios pelaa puolestaan KHL:ää Kunlun Red Starsin joukkueessa sekä Kiinan maajoukkueessa. Chrisin veli Steve Chelios pelasi yliopistouran jälkeen jääkiekkoa ECHL:ssa ja CHL:ssa.
Chelios pelasi urallaan NHL:ssä 266 pudotuspeliottelua, joka on NHL:n ennätys. Hän on myös kaikkien aikojen eniten runkosarjaotteluita pelannut puolustaja. Lisäksi hän on eniten alivoimapisteitä tehnyt NHL-puolustaja 52 alivoimatehopisteellään.
Ura

Chelios varttui Etelä-Kaliforniassa, jossa jääkiekko ei ollut kovin suosittu laji. Montreal Canadiens varasi Chelioksen NHL:ään vuoden 1981 varaustilaisuudessa. Ennen varatuksi tulemista, hän pelasi Moose Jaw Canucksissa, Saskatchewanin juniorisarjassa. Tämän jälkeen hän pelasi kaksi vuotta Wisconsin yliopistojoukkueessa, jonka jälkeen hänet varattiin. Hän pelasi ensimmäisen pelinsä Montrealissa heti ensimmäisenä kautena, hän pelasi 12 ottelua runkosarjassa ja 15 ottelua pudotuspeleissä.
Vuonna 1984 Chelios oli jo yksi joukkueen tärkeimmistä pelaajista ja hän pelasi NHL:n All-Stars ottelussa. Hänet valittiin myös NHL:n tulokkaiden tähdistöjoukkueeseen. Hän teki 64 pistettä 74 ottelussa, saman vuoden pudotuspeleissä hän teki 10 pistettä ja hänen tehotilastonsa oli +17. Kaudella 1985–1986 hän pelasi vain 41 peliä, mutta hän voitti Stanley Cupin, NHL:n mestaruuspalkinnon Montrealin kanssa.
Kaudella 1988–1989 Chelios pelasi ehkäpä uransa parhaan kauden. Hän teki 73 pistettä 80 ottelussa ja hänet valittiin NHL:n tähdistökentälliseen. Ja hän voitti parhaalle puolustajalle annettavan James Norris Memorial Trophyn.  Seuraavalla kaudella hänet kaupattiin Chicago Blackhawksiin. Montreal sai vaihtokaupassa toisen kierroksen varausoikeuden ja legendaarisen Denis Savardin.
Ensimmäisellä kaudellaan Chicagossa Chelios pelasi normaalilla tasollaan tehden 64 pistettä ja hänet valittiin NHL:n kakkostähdistöön. Vaisumman kauden jälkeen hän teki 73 pistettä kaudella 1992–1993 ja hän voitti taas parhaan puolustajan palkinnon. Vuonna 1996 hän voitti sen kolmannen kerran. Hän oli Chicagon kapteeni vuosina 1995–1999.
Vuonna 1999 37-vuotias Chelios kaupattiin Detroit Red Wingsin joukkueeseen. Chicagoon tuli puolestaan ruotsalainen Anders Eriksson sekä kaksi ensimmäisen kierroksen varausoikeutta.
Detroitissa kaudella 2002 Chelios teholukemat yli peräti +40, ja hänet valittiin NHL:n tähdistöotteluun. Hän saavutti myös olympiahopeaa Yhdysvaltain joukkueessa Salt Lake Cityn olympialaisissa ja hänet valittiin turnauksen tähditökentälliseen. Hänen kautensa kruunasi Stanley Cup voitto.
Chelios toimi Yhdysvaltain kapteenina vuosien 1998, 2002 ja 2006 olympialaisissa.
Elokuussa 2005 43-vuotias Chelios teki jatkosopimuksen Detroitin kanssa. Hänestä tuli tuolloin NHL:n vanhin aktiivipelaaja Igor Larionovin ja Mark Messierin lopetettua uransa. Toukokuussa 2006 hän jatkoi tuota sopimusta vielä vuodella. Chelioksesta tuli NHL:n historian toiseksi vanhin pelaaja 8. tammikuuta 2008. Häntä vanhempi on vain Gordie Howe, joka lopetti uransa 52-vuotiaana. Chelios olisi ohittanut Howen 1. helmikuuta 2014.
Kaudella 2009–2010 Chelios pelasi AHL-seura Chicago Wolvesissa. Hän solmi maaliskuussa 2010 Atlanta Thrashersin kanssa sopimuksen, ja pelasi ensimmäisen pelinsä Atlantassa 11. maaliskuuta.
Elokuussa 2010 Chelios ilmoitti lopettavansa uransa ja siirtyvänsä Detroit Red Wingsin organisaatioon neuvonantajaksi. Heinäkuussa 2013 Chelios nimettiin Hockey Hall of Fame:n jäseneksi.
Muuta

Chelioksen vanhemmat ovat kreikkalaisia. Hänellä on Yhdysvaltojen kansalaisuuden lisäksi Kreikan kansalaisuus. Chelioksen vanhempien sukunimi oli alunperin Tselios. Chrisin isä Constantine on omistanut kreikkalaisen ravintolaketjun.
Aiheesta muualla

Chelios jatkoajan sivustolla
| 0 | 1 | 2 |
| --- | --- | --- |
| Edeltäjä: Ray Bourque Brian Leetch Paul Coffey | James Norris Memorial Trophyn voittaja 1989 1993 1996 | Seuraaja: Ray Bourque Ray Bourque Brian Leetch |
| 0 | 1 | 2 |
| --- | --- | --- |
| Edeltäjä: Joe Sakic & Patrik Eliáš | NHL Plus/Minus Awardin voittaja 2002 | Seuraaja: Peter Forsberg & Milan Hejduk |
| 0 | 1 | 2 |
| --- | --- | --- |
| Edeltäjä: Roberto Luongo | Mark Messier Leadership Awardin voittaja 2007 | Seuraaja: Mats Sundin |
Celebrity Reflection

| Celebrity Reflection |
| --- | --- |

Tyyppi:  Risteilyalus
Lippuvaltio:  Malta
Kotipaikka:   Valletta
IMO-numero:  9506459
MMSI-numero:  9HA3047
Tunnuskirjaimet:  229074000
Omistaja:  Celebrity Cruises
Rakennustelakka:  Meyer Werft, Papenburg, Saksa
Rakennusnumero:  S. 691
Hinta:  $750 milj. (USD)
Neitsytmatka:  12. lokakuuta 2012
Tekniset tiedot
Pituus:  319 m
Leveys:  37 m
Syväys:  8,2 m
Bruttovetoisuus (GT):  122000
Nopeus:  44 km/h
Nopeus:  24 kn
Matkustajia:  3 046
Lähteet:  
Celebrity Reflection on viides ja toistaiseksi viimeinen Solstice-luokan risteilyalus. Alus luovutettiin omistajalleen Celebrity Cruisesille lokakuussa 2012. Aluksella on yksi kansi enemmän kuin muilla Solstice-luokan aluksilla, ja aluksella on ensimmäisen Aqua-luokan sviittejä. Celebrity Reflection on ainoa alus jolla on Reflection-luokan sviittejä. Alukselle mahtuu yli 3 000 matkustajaa, mikä on yli 150 enemmän kuin muilla Solstice-luokan aluksilla.
Risteilyt

Syksy 2012 – Neitsytristeily Amsterdamista Barcelonaan, ja useita risteilyjä Välimerellä Barcelonasta ja Venetsiasta.
Talvi 2012 – Risteilyjä Karibialla Miamista.
Kesä 2013 – Välimeren risteilyjä Roomasta.
Talvi 2013 – Risteilyjä Karibialla Miamista.
Aiheesta muualla

Official website
Cruise Critic review
Celebrity Reflection ship location in Google Maps
Dalia Contreras

| Dalia Contreras |
| --- | --- |

Henkilötiedot
Syntynyt: 20. syyskuuta 1983 (ikä 41) Cabudare, Lara,  Venezuela
Kansalaisuus:   Venezuela
Uran tiedot
Pituus:  155 cm
Laji:  Taekwondo
| Mitalit> Maa:   Venezuela.Naisten taekwondo. Olympialaiset  | Mitalit> Maa:   Venezuela.Naisten taekwondo. Olympialaiset  | Mitalit> Maa:   Venezuela.Naisten taekwondo. Olympialaiset  | Maa:   Venezuela> Naisten taekwondo. |
| --- | --- | --- | --- |
|  Pronssia | Peking 2008 | 49 kg |  |
| MM-kilpailut  | MM-kilpailut  | MM-kilpailut  |  |
|  Pronssia | Jeju 2001 | 47 kg |  |
|  Pronssia | Garmisch-Partenkirchen 2003 | 47 kg |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Santo Domingo 2003 | 49 kg |  |
| Pan-Amerikan-mestaruuskilpailut  | Pan-Amerikan-mestaruuskilpailut  | Pan-Amerikan-mestaruuskilpailut  |  |
|  Kultaa | Oranjestad 2000 | 47 kg |  |
Dalia Contreras (s. 20. syyskuuta 1983 Cabudare, Lara, Venezuela) on venezuelalainen taekwondoin ja olympiamitalisti. Hän voitti pronssia Pekingissä 2008 naisten alle 49-kiloisten sarjassa. Voitettuaan Saksan Sümeyye Manzin pistein 4–2 ja Yhdysvaltain Charlotte Craigin 3–2, hän hävisi tasapisteisiin 2–2 päättyneen välieräottelun thaimaalaista Buttree Puedpongia vastaan. Pronssiottelussa hän voitti Kenian Mildred Alangon pistein 1–0. Contreras oli osallistunut myös edeltäviin, Ateenassa vuonna 2004 järjestettyihin kesäolympialaisiin ja sijoittunut kahdeksanneksi.
Contreras saavutti MM-kilpailuissa pronssia 47 kg:n painoluokassa 2001 ja 2003. Hän voitti Pan-Amerikan-mestaruuden 47-kiloisissa vuonna 2000. Pan-Amerikan kisoissa hän saavutti hopeaa 49 kg:n sarjassa 2003.
Dali

Dali tarkoittaa seuraavia asioita ja henkilöitä:
Dalí-nimisiä henkilöitä:
Gala Dali (1894–1982), Salvador Dalin puoliso
Kenza Dali (s. 1991), ranskalainen jalkapalloilija
Salvador Dali (1904–1989), espanjalainen surrealistinen taidemaalari
Dali Meller (s. 1991), suomalainen jalkapalloilija
Dali paikannimenä:
Dali, kaupunki Yunnanin maakunnassa Kiinassa
Dali, prefektuuri Yunnanin maakunnassa Kiinassa
Dali, piirikunta Weinanin prefektuuritason kaupungissa Shaanxin maakunnassa Kiinassa
Dalin kuningaskunta, Yunnanin alueella 937–1253 hallinnut kuningaskunta
Dáli, kylä Kyproksella
Al Dali, maakunta Jemenissä
Al-Dali, kaupunki Jemenissä
Dali, japanilainen yhtye
Dali, perunalajike
Tetre-Museu Dali, Salvador Dalin perustama museo Figueresissä, Espanjassa
Danish Audiophile Loudspeaker Industries, DALI, kaiutinvalmistaja
Digital Addressable Lighting Interface, DALI, saksalaisten valmistajien ja instituutioiden lanseeraama, standardissa IEC 60929 määritelty protokolla valaistuksen ohjaukseen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Dali”, voi hakea sivunnimihaulla, laajalla sivunnimihaulla tai tekstihaulla.
Codex Ephraemi Rescriptus

yksi Codex Ephraemin sivuista
Codex Ephraemi eli Codex Ephraemi Rescriptus (Gregory–Aland nro C tai 04) on pergamentille kirjoitettu kreikankielinen Raamatun käsikirjoitus 400-luvulta. Käsijoitusta säilytetään Ranskan kansalliskirjastossa. Enin osa käsikirjoitusta poistettiin pesemällä ja raaputtamalla 1100-luvulla, jotta saatiin tilaa joillekin Efraim Syyrialaisen kirjoitelmille. Tästä tulee myös koodeksin nimi. Samassa yhteydessä suurin osa alkuperäisistä pergamenteista katosi.
Koodeksi kuuluu Raamatun neljän merkittävän käsikirjoituksen joukkoon, yhdessä Codex Vaticanuksen, Codex Sinaiticuksen ja Codex Alexandrinuksen kanssa.
Rakenne

Alun perin koodeksi on sisältänyt kokonaisen kreikankielisen Raamatun, mutta koska alkuperäinen koodeksi purettiin, ja osa sen pergamenteista käytettiin uudelleen pyhän Efraimin kirjoituksiin, suuri osa tekstistä on kadonnut. Vanhasta testamentista on jäljellä ainoastaan 64 sivua ja Uudesta testamentista 145 sivua (288 alkuperäisestä). Sivut jakautuvat tasaisesti ja lähes jokaisesta Uuden Testamentin kirjasta on säilynyt katkelmia, mutta ainuttakaan kirjaa ei ole säilynyt kokonaisena.
Tekstin eroja muihin käsikirjoituksiin

Pedon luku on muodossa 616. Se on kirjoitettu myös sanallisesti ἑξακόσιοι δέκα ἕξ, hexakosioi deka hex eli kuusisataakuusitoista.
Aiheesta muualla

Wikimedia Commonsissa on kuvia tai muita tiedostoja aiheesta .
Digitoitu verkkoversio koodeksista, Ranskan kansalliskirjasto
Celebrity Skin

| Celebrity Skin Hole |
| --- | --- | --- |

Studioalbumin tiedot
 Äänitetty : huhtikuu 1997 – helmikuu 1998
 Julkaistu: 8. syyskuuta 1998
 Tuottaja(t): Michael Beinhorn Eric Erlandson
 Tyylilaji: alternative rock, grunge
 Kesto: 50.26
 Levy-yhtiö: DGC
Listasijoitukset
  9.
Holen muut julkaisut
| My Body, the Hand Grenade 1997 | Celebrity Skin 1998 | Nobody’s Daughter 2010 |
Celebrity Skin on Holen kolmas studioalbumi, joka julkaistiin 8. syyskuuta 1998. Celebrity Skin eroaa huomattavasti yhtyeen aikaisemmista grunge- ja punk-vaikutteisista albumeista.[lähde? ] Albumi debytoi Yhdysvalloissa Billboard 200 -listan sijalla 9.
Celebrity Skin on yhtyeen ainut studio julkaisu, jossa soittaa basisti Melissa Auf der Maur. Toisin kuin aiemmilla albumeilla, Celebrity Skinin kappaleet ovat tehty yhdessä useiden muusikoiden kanssa. Muun muassa The Smashing Pumpkinsin keulakuva Billy Corgan oli mukana viiden kappaleen teossa. Yhtyeen keulakuva Courtney Love nimesi albumin ja sen nimikkokappaleen kirjoittamansa runon mukaan, johon hän oli ottanut paljon vaikutteita T. S. Eliotin ”The Wasteland”-runosta.Rumpali Patty Schemel soitti albumin demoversiot ja hänet korvattiin Deen Castronovolla albumin tuottajan, Michael Beinhornin ehdotuksesta. Tämä loi riidan Schemelin ja muun yhtyeen välillä, mikä johti siihen, että hän vetäytyi kiertueelta ja erosi yhtyeestä.[lähde? ]
Celebrity Skin oli Holen viimeinen albumi ennen yhtyeen hajoamista vuonna 2002. Celebrity Skin oli Holen kaupallisesti menestynein albumi. Tähän mennessä se on myynyt yli 1 400 000 kappaletta Yhdysvalloissa, platinaa Australiassa ja Kanadassa sekä albumin nimikkokappale on päässyt listaykköseksi Modern Rock Tracks-listalle. Kriitikoiden palaute oli positiivista ja albumi nimettiin New Musical Express-lehden vuoden parhaimmaksi albumiksi ja se julkaistiin kirjassa 1001 albumia jotka jokaisen on kuultava edes kerran eläessään.[lähde? ]
Kappaleet

Celebrity Skin – 2.42
Awful – 3.16
Hit So Hard – 4.00
Malibu – 3.50
Reasons to Be Beautiful – 5.19
Dying – 3.44
Use Once & Destroy – 5.04
Northern Star – 4.58
Boys on the Radio – 5.09
Heaven Tonight – 3.31
Playing Your Song – 3.19
Petals – 5.29
Arvostelut

AllMusic:
Charles Monro

| Charles Carmichael Monro |
| --- | --- |

Henkilötiedot
Syntynyt: 15. kesäkuuta 1860 merellä Maid of Judah-laivalla
Kuollut: 7. joulukuuta 1929 Westminster, Lontoo, Englanti
Kansalaisuus:  Yhdistynyt kuningaskunta
Sotilashenkilö
Palvelusvuodet:  1878 – 1920
Taistelut ja sodat:  buurisota, ensimmäinen maailmansota,  kolmas afgaanisota
Sotilasarvo:  kenraali
Charles Carmichael Monron hautamuistomerkki.
Charles Carmichael Monro, Bearcroftsin 1. paroni (15. kesäkuuta 1860 – 7. joulukuuta 1929) oli brittiläinen kenraali ja Gibraltarin kuvernööri 1920-1929.
Skottilaistaustainen Monro syntyi 15. kesäkuuta 1860 merellä Maid of Judah-matkustajalaivalla matkalla Englantiin. Hän kävi Sandhurstin sotakorkeakoulun, jonka jälkeen astui ensimmäiseen joukko-osastoonsa 2. jalkaväkirykmenttiin 1879. Ennen ensimmäistä maailmansotaa hänen uransa eteni tyypillisen brittiarmeijan upseerin tavoin ja hän osallistui buurisotaan 1900-luvun alussa.
Maailmansodan hän aloitti brittiläisten siirtojoukkojen riveissä divisioonankomentajana Douglas Haigin 1. armeijan alaisuudessa. Turkkia vastaan käydyn Gallipolin taistelun käännyttyä fiaskoksi Monro komennettiin Ian Hamiltonin tilalle. Monro määräsi liittoutuneiden joukkojen evakuoinnin. Hallituksen kokouksessa 7. joulukuuta 1915 hän epäili joukkojen vetäytymisen aikana koituvan suuria tappioita aina 40% asti, mutta hänen suunnitelmansa toimi yllättävän hyvin eikä kaatuneita tullut. Viimeiset joukot vetäytyivät Dardanelleilta 9. tammikuuta 1916. Tämän jälkeen hänet siirrettiin tammikuussa 1916 1. armeijan komentajaksi seuraten Haigia. Myöhemmin hänet nimitettiin edelleen 3. armeijan komentajaksi.
21. elokuuta 1916 hänet siirrettiin Intiassa olevien brittijoukkojen komentajaksi. Hän seurasi tehtävässä kenraali Beauchamp Duffia. Intiassa Monro järjesteli uudelleen sotilaiden värväys- ja koulutustoimen pitäen silmällä joukkojen valmiustason nostamista. Monro pysyi brittien Intian armeijan komentajana vuoteen 1920 osallistuen kolmanteen afgaanisotaan 1919.
Hän sai paronin tittelin 1921. Vuonna 1923 hänestä tuli Gibraltarin kuvernööri. Hän jäi eläkkeelle 1928 ja kuoli Lontoossa seuraavana vuonna.
Aiheesta muualla

Kuvia tai muita tiedostoja aiheesta Charles Monro Wikimedia Commonsissa